KORTAJARENA IBAÑEZ (EH Bildu, 2019-10-31):
Bai, eskerrik asko, legebiltzar-buru andrea.
Ba, bueno, nik Urrutia jauna, noski, ulertzen dut zu sailburuarekin lerrokatzea egotea eta sailburuak berak bigarren txandan, bere interbentzioaren bigarren txandan onartu behar izan zuen datu negatibo batzuk badaudela, es que ezinbestean, hala da. Baina bera kategorikoa izan zen eta esan zuen euskal herritarren bizi baldintzak ez direla aldatu. Hori, hori da esan zuena.
Ni nori zuzentzen natzaion hemen nire erabakia da eta zuri ere zuzendu natzaizu, zeren zuk hemen esan dituzun gauzak ere aipatu ditut.
Eta prekarietatearen kontrako borroka horretan beste enpresa kultura batzuk eta sondeatu beharko genituzkeela eta bestelako erlazio batzuk sortu? Horrekin zurekin ados. Horrekin zurekin ados.
Gertatzen da horretan ez zaudela lerrokatua Gobernu honekin, ze gobernu honek Confebaskekin egin du aukeraketa hori eta hori ez da erlazio horiek aldatzeko inolako, hor ez dago planteamendurik eta hemen bestelako planteamenduak, bestelako erlazioak sortzeko saiakera horretan ere zer bide izan duten horrelako saiakerek ere badakigu.
Onena litzake garapen ekonomikoaren inguruko proposamenak eta gizartearen babeserako proposamen horiek biak eskutik joatea. Biak eskutik joatea, hori izango litzake onena.
Eta zuk hemen esan dituzu interesanteak ziren hainbat kontu eta nik ere aipatu dizkizut: Hausnarketa hori egin beharra, analisi horiek egin beharra, hobetzera bidean egin beharrekoak...
Baina nik horiek ez ditut aurkitu ez sailburuaren hitzetan eta ez zuek aurkeztutako proposamenetan, zeren datu hauek dira politika inertzial batzuen ondorioa; datu hauek dira murrizketen eta irakurketa murriztaileen ondorioak; eta datu hauek dira irakurketa murriztaile horietan eta benetako egoerarekin bat ez datozen irakurketa batzuetan oinarritutako politiken ondorio. Datu horiek horren ondorioa dira bereziki eta nik uste dut ezinbestean erabakiak hartzeko beharrean gaudela.
Zuek hemen egin dituzue proposamen batzuk, ez? Gizarte Zerbitzuen Legea plan estrategikoak ezartzen duen moduan aurrera eramaten jarraitzea. Gizarte-zerbitzuen plan estrategikoa nola dagoen badakigu? Zeren 2017rako tarteko ebaluazio bat aurreikusita zegoen eta oraindik zain gaude, esango nuke egiteke dagoela.
Postura intersekzional horiek interdepartamentalak izan behar direla? Bai. Zergatik ez dituzue egiten? Zergatik ez duzue betetzen IV. Inklusio Planean planteatutakoa, espirituan ez bada ere?
Eta diru-sarrerak bermatzeko errentaren tramitazioari dagokionez, ba uste dut zuek zuzenketan argi utzi duzuela zein den zuen interesa edo zein den zuen beharra: Tramitazio hori.
Zeren hausnarketa hori ondorioetara, datu horiek erreflexatzen diguten errealitate horren ondorioetara joateko saiakera hori, non dago zuek egindako lege proposamen horretan? Non dago?
Kristorenak eta bi entzuten ari gara lege proposamen horren inguruan, lege proposamen horrek dituen akats sistematikoen inguruan eta urte luze damakigu honen inguruan. Akordiorako borondatea egon izan balitz, bestelako saiakerak egin behar izango lirateke seguru asko.
Hona etorri diren eragileak, zuk lehenengo hitzartzean aipatu duzun espektro zabaleko akordio hori lortzeko bidean, proposamen oso argiak egin dituzte eta gainera erakutsi dute...
...zuk lehenengo hitzartzean aipatu duzun espektro zabaleko akordio hori lortzeko bidean proposamen oso argiak egin dituzte, eta gainera erakutsi dute adostasun zabala zegoela bospasei elementuen inguruan.
Zer egin duzue zuek proposamen horien inguruan? Bizkar emanda dagoen lege proposamen bat Legebiltzar honetara ekartzea. Hori da zuek proposatzen diguzuena eta aurrera begira nik uste dut herri honek jauzi inportante bat duela emateko.
Jarraitu dezakegu, Espainiako konparaketa horietan begiratzen Gini indizea aipatu duzu zuk, Gini indizea eta kokatzen gaitu eta nik ere esan dut Europa mailako herrialde garatuenen artean kokatzen gaitu, baino zein da tendentzia? Ez nik esana, Luis Anzok aurkezpen teknikoan esandakoa, zein da tendentzia? Gini indizearen tendentzia? Zein da? Ze hemen Gini indizea askotan erabiltzen den indize bat da.
Gizarte Zerbitzuen Legea 10 urte geldirik, 10 urte. Lanbideko gabinete buruak argi esan digu enpleguari dagokionean soldaten inguruko arazo bat badugula, non daude horren inguruko proposamenak? Ze guri datu hauek berretsi egiten gaituzte legealdi honetan zehar behin eta berriro Legebiltzar honetara ekarri ditugun proposamenetan. Gizarte zerbitzuen legearen inguruan ponentzia bat irekitzeko beharraren inguruan, bitan edo hirutan ekarri dugu zuen erantzuna, ez.
Gutxieneko soldata ezartzeko beharra, hori lehengoan jardunaldietan, enpleguaren inguruko jardunaldietan, OCDEko kideak esandakoak. Guk ona ekarri dugu behin baino gehiagotan 1.200 euroko gutxieneko soldata hori ezartzeko beharra, zuen erantzuna, ez.
Kalitatezko enpleguaren inguruko proposamenak ekarri ditugu behin eta berriro, baita zuen plan estrategikoa bideratzeko proposamenak ere. Zertan geratu diren horiek? Ikusteko. Ikusteko dago. Oraingoz behintzat ez dugu erremintarik ere jakiteko, indikadorerik gabe jakiteko zeintzuk diren herri honetan homologableak diren kalitatezko enpleguaren inguruko adierazleak.
Jauzi bat eman beharrean gaude eta horretarako inertzia gainditu eta beste dinamika batzuetan eta beste paradigma batzuetan kokatu beharrean gaude.